Maalimise aktis ja armastuse aktis on kireta võimatu rahuldavat tulemust saavutada. Armastus on eeldus igasuguseks aktiivsuseks. Maalimise akt on tõenäoliselt enamike maalikunstnike jaoks kirg, põlemine, puhas armastus. Maalikunstnikud on kunstilise igiliikuri ammu üles leidnud, ehk sellega on seletatav ka maalikunsti siin ja praegu definitsioonide kategoorilisus – tegemist oleks justkui vääramatu jõuga.
#000004
Millega muuga kui armastusega saab põhjendada müsteeriumi, et jätkatakse suunal ja meediumiga, mis pakub kunstiväljal maalinärvita kriitikutele pinget vaid siis, kui kuraatorid selle mingisse teemapaketti paigutavad. Armastusega loodu avaneb vaid armastajale.
#000005
Näitus on juubelihõnguline – 2022.aastal möödub kolmkümmend aastat Eesti Maalikunstnike Liidu asutamisest mittetulundusühinguna 1992. aastal. Väikeseks tähtpäevaks saab lugeda ka seda, et käesolev näitus on järjepanu kümnes Pärnu Uue Kunsti Muuseumis.
#000010
Näituse kuraator ja kujundaja: Jaan Elken
#000012